Број: 129/1 Датум: 13.12.2019. године

**Информација о заштити личних података и сагласност запосленог за њихово прикупљање, коришћење и обраду**

Поштовани,

Овим путем желимо да Вас упознамо о обавези коју Основна школа ''Слободан Бајић Паја'' у Сремској Митровици, (у даљем тексту: Школа), има у вези осигурања и заштите личних података.

Приликом уноса и даље обраде личних података,школа уважава све важеће прописе о осигурању и заштити личних података и поступа у складу са Законом о заштити података о личности ("Сл. гласник РС", бр. 87/2018) Законом о основама система образовања и васпитања (''Сл.гл.РС, бр. 88/2017, 27/2018 - др закони и 10/2019 и другим важећим прописима и највишим стандардима о заштити података.

Школа у свакодневном пословању има обавезе које подразумевају прикупљање, обраду и достављање информација у сврхе организације, развоја, администрације и рада установе, што подразумева и коришћење личних податка као што су: У **складу са Законом о заштити података о личности :** Подаци о запосленим и ангажованим лицима( име и презиме, матични број, број идентификационог документа, приватни и службени контакт подаци као што су електронска пошта сл.) који се прикупљају и обрађују у складу са Законом о заштити података о личности **У слкаду са Законом о основама система образовања и васпитања прикупљају се:**  Лични подаци о запосленима и то: име и презиме, јединствени матични број грађана, пол, датум рођења, место, општина и држава рођења, држављанство, национална припадност ( изјашњавање о националној пропадности није обавезно), адреса, место, општина и држава становања, контакт телефон, адреса електронске поште, ниво и врста образовања и установа у којој је стечен највиши степен образовања, податак о образовању из психолошких, педагошких и методичких дисциплина, психолошкој процени способности за рад са децом и ученицима, познавању језика националне маљине, стручном испиту, односно лиценци, врсти радног односа, начину и дужини радног ангажовања, истовременим ангажовањима у другим установама, подаци о стручном усавршавању и стеченим звањима, изреченим дисциплинским мерама, подаци о задужењима и фонду часова наставника, васпитача, стручних сарадника и помоћних наставника, учешћу у раду органа установе, подаци о плати и подаци за њен обрачун и исплату, а у сврху остваривања образовно-васпитног рада, у складу са овим и посебним законом. **У слкаду са Законом о основама система образовања и васпитања у регистар запослених уносе се и ажурирају:** 1) подаци о идентитету: име, презиме, име једног родитеља, јединствени матични број грађана, или број телефона, назив установе у којој је родитељ/старатељ запослен, функција коју обављате и пол, датум, место и држава рођења, држава и место становања, адреса, контакт телефон и други подаци у складу са законом; 2) подаци о професионалном статусу: степен и врста образовања, језик на којем је стечено основно, средње и високо образовање, установа у којој је ангажован, радно-правни статус, стручно усавршавање, положени испити за лиценцу и подаци о суспензији и одузимању лиценце, каријерно напредовање и кретање у служби.; 3)подаци за обрачун и исплату плата.

Школа и субјекти којима наша установа доставља Ваше податке ради реализације пословних активности, обрађиваће Ваше податке у складу са свим важећим прописима, а увид у ток обраде Ваших личних података можете увек остварити на упит. Такође, имате право да приступите Вашим личним подацима и по потреби извршите корекцију уколико је дошло до њихове измене.Без додатних трошкова можете уложити приговор на употребу Ваших личних података или затражити обуставу њиховог даљег коришћењa. На основу прецизних и недвосмислених информација у овом документу, потврђујем његов пријем и дајем свој пристанак за прикупљање, обраду, коришћење и објављивање личних података у горе наведене сврхе.

Такође, САГЛАСНА/АН САМ да школа може све прикупљене податке користити искључиво у сврху неометаног одивјања послова из делокруга школе у сврху остваривања образовно-васпитног рада и регулисања радно-правног статуса у складу са горе наведеним прописима другим препорукама Министарства просвете, науке и технолошког развоја, на начин прописан законом и у мери колико је неопходно у сврху остваривања образовно-васпитног рада, регулисања радно-правног статуса, као и остваривања права и обавеза у складу са наведеним.

Запослени је сагласан да ће у складу са чланом 47. Закона о заштити података о личности чувати све податке о личности ученика, родитеља, односно другоих законских заступника који се прикупљају и обрађују у току образовно-васпитног рада.

 **У Сремској Митровици** Име и презиме запосленог

 \_\_\_\_\_\_\_\_\_\_\_\_\_\_\_\_\_\_\_\_\_\_

 **Дана:\_\_\_\_\_\_\_\_\_ 2019. године** Потпис запосленог

\_\_\_\_\_\_\_\_\_\_\_\_\_\_\_\_\_\_\_\_\_\_\_\_